سدھیر چودھری

سدھیر چودھری  ایک بھارتی صحافی، خبروں کے اینکر اور مدیر ہیں۔ وہ ہندی خبروں کے چینل زی نیوز کے مدیر اعلٰی ہیں۔ اپریل 2017ء میں انگریزی خبروں کے چینل ورلڈ از ون اور کاروباری چینل زی بزنس کے کے مدیر اعلٰی منتخب ہوئے جو زی میڈیا کارپوریشن کے ما تحت آتا ہے۔ وہ ڈیلی نیوز اینڈ انالیسیس (ڈی این اے) کے میزبان ہیں جو زی نیوز پر نشر ہوتا ہے۔

 ہتک عزت کا مقدمہ 
سدھیر چودھری نے بھارت کے 2019ء کے پارلیمانی انتخاب میں پہلی بار منتخب مہوا موئترا کی اولین فسطائیت کی علامات کے خلاف تقریر کو ادبی سرقہ قرار دیا تھا۔ بار اینڈ بنچ کی خبر کے مطابق میٹروپولیٹن مجسٹریٹ پریتی پریوا نے اس معاملے پر از خود نوٹس لیتے ہوئے اس کی سماعت اُسی 20 جولائی کو طے کی ہوئی۔ مہوا موئترا کا بیان بھی اسی دن درج کیا جانا طے ہوا۔ مہوا موئترا نے 25 جون کو پارلیمنٹ میں فاشزم پر جو تقریر کی تھی، جس کے بعد پرائم ٹائم پر آنے والے اپنے پروگرام میں سدھیر چودھری نے کہا تھا کہ مہوا کی تقریر مارٹن لانگ مین کے امریکی صدر ڈونالڈ ٹرمپ پر لکھے گئے مضمون سے ‘ چرائی ہوئی’ تھی۔ اس کے بر عکس خود مارٹن لانگ مین نے ٹویٹر پر سدھیر چودھری کے اس دعوے کو خارج کرتے ہوئے کہا تھا کہ مہوا نے واضح بتایا تھا کہ ان کی تقریر ریاستہائے متحدہ امریکا کے مرگ انبوہ عجائب گھر میں دیکھے گئے ایک پوسٹر سے متاثر تھی، جو یہ فی الواقع تھی۔ انھوں نے چودھری کو دائیں محاذ کے عام شخص قرار دیا اور اس موقع پر ایک گالی کا بھی استعمال کیا جو امریکی غیر رسمی گفتگو میں عام ہے۔

 دھمکی آمیز رقمی مطالبہ اور تہاڑ جیل 
2012ء میں سدھیر چودھری پر الزام عائد ہوا کہ انھوں نے کانگریس قائد نوین جندل کو ان کی کمپنی کے کوئلہ اسکام میں ملوث ہونے کی خبر نشر نہ کرنے کے عوض سو کروڑ روپیوں کا مطالبہ کیا تھا۔ اس سلسلے میں ان پر اور چینل کے کاروباری مدیر سمیر اہلووالیا پر مقدمہ درج ہوا اور انھیں تہاڑ جیل بھیجا گیا جو بھارت کے مشہور اور تاریخی جیلوں میں سے ایک ہے۔

 حوالہ جات 

زمرہ:بقید حیات شخصیات
زمرہ:بیسویں صدی کے بھارتی صحافی
زمرہ:بھارت کے سیاسی صحافی
زمرہ:بھارتی  ٹیلی ویژن پیش کنندگان
زمرہ:بھارت کے ٹیلی ویژن صحافی
زمرہ:بھارتی مدیر
زمرہ:بھارتی مرد صحافی
زمرہ:بھارتی ٹیلی ویژن صحافی
زمرہ:فاضل جامعہ دہلی
زمرہ:ویکی ڈیٹا سے مطابقت رکھنے والی مختصر تفصیل